recursal/SuperWikiNEXT-32B huggingface dataset:
Kubu kota Aleppo purba, menghadap ke bandar modenAleppo lama dan baru
Bilangan ketibaan pelancong asing di Syria
Walaupun Syria mempunyai beberapa bandar tertua di Asia Barat, seperti Damsyik dan Aleppo (Tapak Warisan Dunia UNESCO), **pelancongan di Syria** telah banyak berkurangan akibat daripada Perang Syria, yang bermula pada 2011 dan sedang berjalan, serta berkaitan dengannya krisis pelarian. Pelancongan telah terus terjejas oleh wabak COVID-19 bermula pada Mac 2020. Sekatan ekonomi antarabangsa yang dikenakan ke atas Syria dan penurunan mendadak dalam nilai paun Syria juga memberi kesan buruk kepada pelancongan di Syria. Kementerian Pelancongan adalah jabatan kerajaan yang bertanggungjawab.

Sebelum bermulanya Perang Saudara Syria, 8.5 juta pelancong melawat Syria pada 2010, yang membawa masuk hasil pelancong dianggarkan LS 30.8 bilion (AS$8.4 bilion, pada kadar 2010), dan menyumbang 14% daripada ekonomi negara. Menjelang 2015, bilangan pelancong telah menurun lebih daripada 98%, kepada 170,000.

Banyak tarikan pelancong telah rosak atau musnah akibat tembakan, penerbangan oleh semua syarikat penerbangan utama telah digantung, dan banyak hotel pelancong utama telah ditutup. Dianggarkan bahawa pelaburan yang besar akan diperlukan untuk memulihkan industri pelancongan Syria.

Rujukan
-------

1. ↑  Syria. "Syria three years on: what for the future of tourism?". Telegraph. Diarkibkan daripada yang asal pada 17 November 2015. Dicapai pada 15 November 2015.
2. ↑  "Travel and Tourism in Syria". Euromonitor.com. Diarkibkan daripada yang asal pada 17 November 2015. Dicapai pada 15 November 2015.
3. ↑  "Syria: flights to Damascus cancelled | euronews, world news". Euronews.com. 29 November 2012. Diarkibkan daripada yang asal pada 17 November 2015. Dicapai pada 15 November 2015.
4. ↑  "Turkish Airlines suspended all flights over Syria". Nationalturk.com. Diarkibkan daripada yang asal pada 29 November 2015. Dicapai pada 15 November 2015.

Pautan luar
-----------

* flagPortal Syria

|  |  |
| --- | --- |
|  | Wikikembara memiliki panduan pelancongan bagi ***Syria***. |
**LIFE Records** ialah sebuah syarikat rakaman Negeri-negeri Melayu Bersekutu-Negeri-Negeri Selat-Hong Kong British yang dimiliki oleh **Hup Hup Sdn Bhd** telah ditubuhkan secara rasmi pada 1 Januari 1933.

Butir-butir Menghubungi LIFE Records
------------------------------------

Life Records - Hup Hup Sdn Bhd.  

No 66-68, Jalan Raja Chulan  

50200 Kuala Lumpur  

Malaysia  

Tel: 03 20707524, Fax: 03 2078 3213

dibentuk pada tahun 1933. [2] Ia dikenali sebagai King's Musical Industrial Sdn. Bhd. [3] King's Musical Industries Limited [4] atau Hup Hup Sdn. Bhd. [4]

Anak-anak syarikat di Singapura (Life Record Industries Pte Ltd) dan Hong Kong (The Life Records Limited hong kong ditubuhkan pada tahun yang sama masing-masing.

Pautan Luar
-----------

* Halaman Web Rasmi Life Records Diarkibkan 2003-12-06 di Wayback Machine



|  |  |
| --- | --- |
| Ikon tunas | Rencana berkaitan syarikat dan perbadanan ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Sekolah Menengah Kebangsaan Bandar Damai Perdana** atau nama ringkasnya *SMK Bandar Damai Perdana*, merupakan sebuah Sekolah Menengah Kebangsaan yang terletak di Jalan Damai Perdana 2, Cheras.

Pada 2009, Sekolah Menengah Kebangsaan Bandar Damai Perdana memiliki 1239 pelajar lelaki dan 1192 pelajar perempuan, menjadikan jumlah keseluruhan murid seramai 2431 orang. Ia mempunyai seramai 144 orang guru.2009

Sejarah
-------

Sekolah Menengah Kebangsaan Bandar Damai Perdana ialah sebuah sekolah menengah yang terletak di Cheras, Hulu Langat, Selangor Darul Ehsan. Sekolah ini mula beroperasi pada 02 Januari 2003 secara menumpang di Sekolah Kebangsaan Alam Damai, Kuala Lumpur.

Bangunan Sekolah Menengah Kebangsaan Bandar Damai Perdana ini mula dibina pada 27 Mac 2001 di atas tanah seluas 10.2 ekar dan mula digunakan pada 11 Mei 2003. Nama Sekolah Menengah Kebangsaan Bandar Damai Perdana diberi bersempena dengan lokasinya iaitu di Bandar Damai Perdana. Terdapat 7 buah blok bangunan yang dinamakan dengan Damai Abadi, Damai Budi, Damai Cekal, Damai Perdana, Damai Ehsan, Damai Fitrah dan Damai Gigih. Di samping itu, terdapat sebuah kantin dan sebuah surau. Di blok–blok itulah terletaknya pejabat pentadbiran, bilik guru, bilik-bilik darjah, bilik mesyuarat, pusat sumber sekolah, makmal sains, makmal komputer, bengkel kemahiran hidup dan bilik-bilik khas.

Murid-murid yang memasuki sekolah ini pada masa itu datang dari Sekolah Kebangsaan Desa Baiduri seramai 267 orang. Mereka menduduki peperiksaan Penilaian Menengah Rendah (PMR) pada tahun 2005, dan peperiksaan Sijil Pelajaran Malaysia (SPM) pada tahun 2007.

Pengetua yang pertama ialah Puan Hajah Maimun binti Ahmad. Beliau dibantu oleh En Manian a/l Ramasamy (PK 1), Pn. Umi Kalthom binti Lope Salleh (PK HEM) dan En. Md Yusop bin Hamid (PK Kokurikulum) serta 16 orang guru .

Lagu Sekolah
------------

SMK B D Perdana   

Sekolahku indah tercinta  

Ilmu amal dan takwa  

Panduan kami semua  

  

Berusaha berketerampilan   

Dinamik dan berdedikasi  

Maju dan berwawasan  

Tempuh era globalisasi   

  

Bervisi bermisi   

Menuju kejayaan  

Budaya cemerlang  

Tetap diutamakan  

  

Kami warga yang setia  

Ingin berbakti dan berjasa  

Mengharumkan namamu  

SMK B Damai Perdana  

SMK B Damai Perdana  

  

Ciptaan: Md Said Bin Bidin.  

Lirik: Puan Hjh. Maimun Ahmad.

Pencapaian
----------

Sekolah ini terletak di atas bukit yang bersudut 60°. Sekolah ini mencapai rekod Malaysia dengan menduduki ditangga ke-1 sekolah yang paling berbukit. Muridnya sebanyak 63% pelajar melayu, 26% pelajar cina dan 11% pelajar india.

Visi
----

Pendidikan Berkualiti Insan Terdidik Negara Sejahtera.

Misi
----

Sekolah Unggul Penjana Generasi Terbilang.

Alamat
------

Sekolah Menengah Kebangsaan Bandar Damai Perdana
Jalan Damai Perdana 2,
56000 Cheras (Hulu Langat)
Selangor, Malaysia
Telefon = 391012514
Fax = 391021605

Rujukan
-------

1. ↑  Senarai Sekolah Mengikut Kumpulan Jenis Dan Negeri

Pautan luar
-----------

* Sekolah Menengah Kebangsaan Bandar Damai Perdana
* Facebook Sekolah Menengah Kebangsaan Bandar Damai Perdana
* Nyawa pelajar SMK Bandar Damai Perdana terancam?
**Tengku Ampuan Hajah Rahimah binti Almarhum Sultan Abdul Aziz Abdul Jalil Rahmat Shah** merupakan bekas Tengku Ampuan Selangor dan isteri ketiga kepada Almarhum Sultan Salahuddin Abdul Aziz Shah ibni Almarhum Sultan Hisamuddin Alam Shah.

Biografi
--------

Baginda telah diputerakan pada 4 Ogos 1928 di Kesultanan Langkat, Hindia Timur Belanda. Ayahanda baginda adalah Duli Yang Maha Mulia Almarhum Paduka Sri Tuanku Sultan Abdul Aziz Abdul Jalil Rahmat Shah ibni Almarhum Sultan Haji Musa al-Khalid al-Mu'azzam Shah, Sultan Langkat. Bonda baginda pula merupakan seorang puteri Selangor iaitu Duli Yang Maha Mulia Almarhumah Tengku Permaisuri Zahra binti Almarhum Sultan Sir Alauddin Sulaiman Shah, Tengku Permaisuri Langkat. 

Baginda telah mendirikan rumah tangga bersama Duli Yang Teramat Mulia Raja Muda Selangor Tengku Abdul Aziz Shah pada 11 Mac 1956 di Istana Selangor, Kuala Lumpur. Pada 13 Mei 1958, baginda telah dilantik sebagai Duli Yang Teramat Mulia Raja Puan Muda Selangor, yakni gelaran bagi isteri Raja Muda Selangor yang berketurunan diraja. 

Setelah kemangkatan ayahanda mertuanya pada 1 September 1960, suami baginda telah menaiki takhta negeri sebagai Sultan Selangor kelapan. Pada 28 Jun 1961, baginda telah ditabalkan sebagai Tengku Ampuan Selangor dengan gelaran Duli Yang Maha Mulia Tengku Ampuan Selangor Tengku Ampuan Hajah Rahimah. Istiadat pertabalan berlangsung di Istana Alam Shah.

Pada jam 6 pagi 23 Jun 1992, baginda telah ditemui mangkat dalam tidur. Baginda telah dimakamkan di Makam Diraja Klang.

Anakanda
--------

* Tengku Puteri Nor Marina (diputerikan pada 15 Oktober 1957).
* Tengku Puteri Nor Zehan (diputerikan 18 November 1958).

Legasi
------

Nama baginda telah diabadikan sebagai nama di beberapa bangunan

* Hospital Tengku Ampuan Rahimah (HTAR) - sebuah hospital besar Klang yang dibuka pada 1985.
* SMK Tengku Ampuan Rahimah - sebuah sekolah menengah kebangsaan yang terletak di Klang.
* Sekolah Agama Menengah Tinggi Tengku Ampuan Rahimah (SAMTTAR) - sebuah sekolah menengah agama di Banting, Selangor .

Darjah Kehormatan
-----------------

### Kehormatan Selangor

* Selangor :
	+ Darjah Kerabat Diraja Selangor Kelas Pertama (DK I, 9.3.1963)
	+ Panglima Besar Kesatria Darjah Mahkota Selangor (SPMS)
	+ Knight Grand Companion of the Order of Sultan Salahuddin Abdul Aziz Shah (SSSA)

### Darjah Kehormatan Persekutuan dan Negeri

* Kelantan :
	+ Panglima Besar Kesatria Darjah Mahkota Kelantan atau "Bintang Muhammad" (SPMK)



1. ↑  List of recipients of DK I & DK II of Selangor (in Malay)
**Ranjau Sepanjang Jalan** merupakan novel hasil novelis / Sasterawan negara Shahnon Ahmad. Novel ini mengisahkan kegigihan dan sikap pesimis pesawah terhadap kegiatan pertanian - bersawah pagi di Kampung Banggol Dedap.

Shahnon Ahmad telah menghasilkan novel ini pada tahun 1966 dan diterbitkan oleh Penerbitan Abbas Bandung, Melaka. Pada tahun 1966 negara Malaysia sedang mengalami keadaan ekonomi yang sedang mula membangun iaitu dalam Rancangan Malaysia Pertama selepas Rancangan Malaya Kedua. Semua petani dan penduduk di luar bandar telah digalakkan untuk meningkatkan sektor pertanian melalui kaedah moden. Namun, terdapat segelintir dari mereka yang tetap mempertahankan kaedah lama sebagaimana yang diperlihatkan oleh Dato’ Shahnon Ahmad dalam novel ini. Novel ini telah difilemkan dengan tajuk yang sama oleh pengarah filem Ahmad Mahmud.

Pengarah daripada Kemboja juga telah mengadaptasikan novel ini kepada filem yang bertajuk "Rice People" dan telah mendapat beberapa pencalonan anugerah pada tahun 1996.

Plot
----

Kisah ini mengisahkan mengenai keperitan petani kecil yang menjadi mangsa kepada penguasa seperti ketua kampung yang bersikap pentingkan diri terlalu berkira-kira dengan anak-anak buah seperti keluarga Lahuma dan Jeha. 

keluarga Lahuma dan Jeha mempunyai tujuh orang anak iaitu Senah, Milah, Jenab, Semek, Liah, Lebar, dan Kiah. Kehidupan keluarga ini amatlah menderita. Namun, Lahuma begitu komited terhadap pekerjaannya mengusahakan sawah padi seluas empat belas relung. Tetapi Lahuma terlalu memegang pada adat dan menolak kaedah pertanian moden. Ketika membajak, Lahuma terpijak duri nibung yang menambah pada keperitan keluarga yang besar ini apabila ia melarat kesakitan itu ke seluruh tubuhnya lalu dia meninggal dunia. Tinggallah Jeha sebagai ibu tunggal menggalas tanggungjawab membesarkan anak-anak mereka di samping mengusahakan sawah padi demi mencari sesuap nasi setiap hari. 

Akibat penderitaan yang melampau itu, Jeha telah dilanda kurang siuman dek terlalu tertekan dan mula merayau-rayau keliling kampung sehinggalah pada suatu hari dia ke rumah Tok Penghulu dengan berkelakuan tidak sopan, yang menyebabkan dia dikurung di rumahnya di dalam sebuah kurungan sebelum dihantar ke rumah sakit jiwa di Tanjung Rambutan oleh Tok Penghulu agar dia kembali sembuh. 

Tinggallah Sanah yang berusia 16 tahun menggalas tanggungjawab baharu membesarkan adik-adiknya sambil mengusahakan sawah padi mereka. Bermacam-macam ujian juga dihadapi oleh Senah dan adik-adik tetapi dia berjaya mengatasinya. Sebagai contoh, seperti burung Tiak yang menyerang sawah mereka pada waktu malam dan Senah berjaya menyelamatkan padinya dengan memasukkan ke dalam kurungan Jeha. Akhirnya Jeha pulang ke rumah. Senah mengharapkan kepulangan ibunya aitu dalam keadaan sihat sepenuhnya tetapi amat malang sekali. Jeha masih belum lagi sembuh

Pautan luar
-----------

* Analisis Teks Moden Ranjau Sepanjang Jalan
**Francisca Luhong James** (lahir 14 Oktober 1995), juga dikenali sebagai **Francisca Luhong**, ialah seorang model asal Malaysia dan juga pemenang Miss Universe Malaysia 2020.

Kerjayanya bermula selepas beliau mengikuti pertandingan ratu cantik pada tahun 2015. Beliau akan mewakili negara Malaysia di pentas antarabangsa Miss Universe 2020.

Kehidupan awal
--------------

Francisca dilahirkan di Kuching, Sarawak dengan keturunan Kayan-Kenyah Iban. Beliau merupakan anak sulung dari 3 adik beradik dan juga merupakan anak perempuan tunggal di dalam keluarganya. Bapanya bernama James Mering Bungan yang berbangsa Kayan dan ibunya bernama Pauline Japok berbangsa Iban.

Kerjaya
-------

Francisca mempunyai ijazah sarjana muda dalam Mass Comm. (Hons) Public Relations di UiTM Lendu Melaka. Sekarang beliau berkerjaya sebagai pekerja perhubungan awam serta pengurus pemasaran. Selain itu, beliau juga merupakan seorang model dan ratu cantik Malaysia yang telah dinobatkan sebagai pemenang Miss Universe Malaysia 2020.

Pertandingan Ratu Cantik
------------------------

### Miss Cultural Harvest Festival 2015

Pada usia seawal 19 tahun, Francisca telah mengikuti pertandingan Miss Cultural Harvest Festival 2015 yang diadakan setiap tahun semasa perayaan Hari Gawai di Sarawak. Beliau berjaya mendapat yang tempat ke-3.

### Miss World Malaysia 2016

Pada tahun 2016, Francisca merupakan salah seorang finalis dalam pertandingan Miss Malaysia World 2016. Dia juga memenangi 3 dari 12 anugerah sampingan iaitu Miss Talent, Miss Natural Beauty, dan Miss Elegant. Pada akhir pertandingan tersebut, beliau berjaya mara ke pusingan 5 teratas dan telah berjaya membawa pulang Tempat Ke-5.

### Miss World Malaysia 2018

Dua tahun kemudian, Francisca mencuba nasib untuk kali kedua dalam pertandingan yang sama. Dia memenangi 2 daripada 6 anugerah sampingan iaitu People's Choice Award dan Top Model Award. Semasa Miss World Malaysia 2018, dia merupakan salah seorang daripada 5 finalis teratas. Pemenang, Larissa Ping Liew dan naib juara, Naomi Sim juga berasal dari Sarawak.

### Miss Universe Malaysia 2020

Pada tahun 2020, Francisca telah mengikuti pertandingan Miss Universe Malaysia 2020 dan akhirnya memenangi pertandingan tersebut. Beliau merupakan satu-satunya finalis dari Sarawak. Sebagai pemenang, dia akan mewakili Malaysia dalam pertandingan Miss Universe 2020 yang akan datang. Malam kemuncak Miss Universe Malaysia 2020 diadakan pada 5 September 2020 di Damansara, Petaling Jaya, Selangor. 

Francisca adalah pemenang ke-8 Miss Universe Malaysia dari Sarawak dan juga wanita Dayak pertama yang memenangi gelaran berprestij itu. Kali terakhir pemenang yang berasal dari Sarawak telah memenangi pertandingan yang sama ialah Adelaine Chin Ai Nee pada tahun 2007.

Pautan luar
-----------

* Francisca James di Instagram

Rujukan
-------

1. ↑
2. ↑
3. ↑
4. ↑
5. ↑
6. ↑
7. ↑
8. ↑
9. ↑
10. ↑
11. ↑
12. ↑
**Anugerah Laurence Olivier**, atau ringkasnya **Anugerah Olivier**, dipersembahkan setiap tahun oleh Society of London Theatre untuk mengiktiraf kecemerlangan dalam teater profesional di London. Anugerah itu pada asalnya dikenali sebagai **Anugerah Teater Persatuan West End**, tetapi ia dinamakan semula sebagai penghargaan kepada pelakon British bernama sama pada tahun 1984.

Anugerah itu diberikan setiap tahun kepada individu yang terlibat dalam penerbitan West End dan teater bukan komersial terkemuka lain yang berpangkalan di London merentasi pelbagai kategori meliputi drama, muzikal, tarian, opera dan teater gabungan. Anugerah Olivier Khas bukan kompetitif mengikut budi bicara juga diberikan setiap tahun. Anugerah Olivier diiktiraf di peringkat antarabangsa sebagai penghormatan tertinggi dalam teater British, setara dengan Anugerah BAFTA untuk filem dan televisyen, dan Anugerah BRIT untuk muzik. Anugerah Olivier dianggap setara dengan Anugerah Tony Broadway dan Anugerah Molière Perancis.

Sejak diperkenalkan, anugerah ini telah diadakan di pelbagai lokasi dan teater di seluruh London, dari 2012 sehingga 2016 di Royal Opera House, sebelum berpindah ke Royal Albert Hall pada 2017. Liputan TVnya disiarkan pada waktu perdana on ITV1, yang memperoleh haknya bermula dari 2013, dengan liputan siaran radio oleh Magic Radio.
Aksara kanji bagi *Sadō*, 'Jalan Teh'. Walaupun dikenali di Eropah Barat sebagai "upacara minum teh" ("*Japanese* *tea ceremony*") dalam konteks Jepun asal, perbuatan meminum teh seperti ini boleh digambarkan dengan lebih tepat sebagai "Teaism".
**Sado** atau **Upacara minum teh Jepun** (dikenali sebagai *sadō/chadō* (茶道?, 'The Way of Tea')
 atau *chanoyu* (茶の湯) dalam bahasa Jepun, ialah sebuah aktiviti dalam kebudayaan Jepun yang melibatkan penyediaan upacara dan persembahan *matcha* (抹茶). Matcha ialah serbuk teh hijau. Tatacara sado tersebut dipanggil *temae* (点前). Manakala di Eropah aktiviti ini dikenali sebagai "*Japanese Tea Ceremony*". Sebenarnya aktiviti ini bersifat kekeluargaan dan teh akan diminum didampingi keluarga, atau teman dekat; konotasi keagamaan dan upacara sebenarnya oleh media Eropah. Istilah Inggeris "*Teaism*" telah diasas oleh Okakura Kakuzō bagi menggambarkan pandangan dunia unik yang dikaitkan dengan upacara minum teh Jepun, berbanding dengan hanya menumpukan pada aspek upacara, satu perspektif yang tidak disenangi oleh ramai praktisi.  

Sado juga boleh menggunakan teh daun, terutamanya jenis *sencha*, kalau matcha sado menggunakan sencha maka disebut sebagai *senchadō* (煎茶道?, 'Jalan Sencha')
. Perhimpunan teh dapat dikategorikan menjadi dua iaitu perhimpunan teh tidak rasmi ( *chakai* (茶会?, 'Minum teh bersama-sama')
 ) atau perhimpunan teh rasmi ( *chaji* (茶事?, 'Acara teh')
 ). 

Makanan yang dihidangkan pada *chakai* dan *chaji* berbeza. Teh chakai dihidangkan seiras denga kuih-kuih, kek-kek, limau, dan mungkin snek. Teh Chaji dikarenaka lebih formal, biasanya diminum sederum dengan *kaiseki* dan makanan penutup, teh pekat dan limau. Acara *chaji* biasanya dilakukan lama dan terkadang sehingga 4-5 jam.

1. ↑  Surak, Kristin (2013). *Making Tea, Making Japan: Cultural Nationalism in Practice*. Stanford: Stanford University Press. m/s. 272. ISBN 978-0-8047-7867-1.
2. ↑  "There's No Such Thing as "Tea Ceremony"". 22 April 2021.
3. ↑  "Do you know the Japanese Tea Ceremony? | RESOBOX". 20 May 2014.
4. ↑  "Japanese Tea Ceremony - JAPANESE GREEN TEA | HIBIKI-AN".
**Rambai** (Jawi: ‏رامباي‎code: ms is deprecated ‎, *Baccaurea motleyana*) ialah spesies pokok berbuah yang hidup meliar di bahagian Asia Tenggara dan ditanam untuk buahnya di Indonesia, Thailand dan Semenanjung Malaysia.

Pokok rambai biasanya tumbuh pada ketinggian antara 9 hingga 12 meter dengan dahan pendek dan bahagian atas yang rendang. Pokok rambai memiliki daun malar hijau yang berkilat di bahagian atas dan perang kehijauan berbulu halus di bahagian bawah daun. Setiap daun pokok rambai sepanjang 33 sentimeter dan selebar 15 sentimeter. Spesies pokok rambai merupakan pokok berjantina ("dioecious"), dengan bunga jantan dan betina membesar pada individual yang berlainan. Kedua jenis bunga berbau harum dan memiliki sepal kuning. Stamen raceme pokok rambai mampu membesar sehingga 15 sentimeter dan pistillate inflorescences mampu mencecah 75 sentimeter panjangs. 

Buah pokok rambai setiap satunya antara 2 hingga 5 sentimeter panjang dan sekitar dua sentimeter lebar dan tumbuh segugus. Setiap buah memiliki kulit velvet merah jambu, kuning, atau perang yang berkedut apabila matang dan memiliki dua pulpa keputihan berisi antara tiga hingga lima biji benih. Setiap kantung berasa manis hingga berasid. Ia boleh dimakan mentah atau dimasak atau dijadikan jem atau ditapai. Pokok rambai juga digunakan sebagai teduhan dan kayu berkualiti rendah.

Galeri
------

* Buah rambai.Buah rambai.
* Buah rambai.Buah rambai.
* Pokok rambai berbuah.Pokok rambai berbuah.
* Pokok RambaiPokok Rambai
* Buah Rambai putik.Buah Rambai putik.
* Buah Rambai bergugusan.Buah Rambai bergugusan.
* Buah RambaiBuah Rambai
* Buah Rambai.Buah Rambai.

Lihat juga
----------

* Rambai hutan

Pautan luar
-----------

* Profil spesies di Sistem Maklumat Biokepelbagaian Malaysia
* Profil spesies di Flora and Fauna Web Lembaga Taman Negara Singapura
* Purdue New Crops Profile
* FAO Ecocrops Profile Diarkibkan 2012-02-10 di Wayback Machine
* Baccaurea motleyana
* Brunei FM

|  |  |
| --- | --- |
| Ikon tunas | Rencana mengenai tumbuhan ini ialah rencana tunas. Anda boleh membantu Wikipedia dengan mengembangkannya. |

* l
* b
* s

|  |  |
| --- | --- |
| Senarai pokok | Pokok mangga |
|  A  -  B  -  C  -  D  -  E  -  F  -  G  -  H  -  I  -  J  -  K  -  L  -  M  -  N  -  O  -  P  -  Q  -  R  -  S  -  T  -  U  -  V  -  W  -  X  -  Y  -  Z  |
**Ular Katam Belang** (*Bungarus fasciatus*),  ialah sejenis ular berbisa dari keluarga *Elapidae*.

Kelakuan
--------

Ular Katam Belang adalah pemalu dan biasanya sukar dilihat, dan merupakan haiwan keluar malam (*nocturnal*). Apabila diganggu, ia biasanya menyembunyikan kepalanya di bawah lingkarannya, dan pada umumnya tidak menggigit, sungguhpun pada waktu malam ia lebih aktif dan dianggap lebih merbahaya pada waktu itu.

Samasa siang hari, ia berbaring dicelah rumput, lubang, atau longkang. Ular ini layu dan lembab walaupun dikacau. Ia biasanya tidak dapat dilihat semasa hujan.

Galeri
------

* 

### Makanan

Ular Katam Belang biasanya makan ular lain, tetapi ia juga diketahu memakan ikan, katak, kodok, skinks, dan telur ular. Antara ular yang dimakan oleh Ular Katam Belang adalah: -

* Chequered keelback *Xenochrophis piscator*
* Buff-striped keelback *Amphiesma stolatum*
* Ular Tikus Biasa atau *dhaman* *Ptyas mucosus*
* Ular Tikus Indo-China *Ptyas korros*
* Ular Kucing *Boiga trigonata*.

Mangsa dimakan kepala dahulu, selepas ia dilumpuhkan menggunakan bisa.

  

### Pembiakan

Tidak banyak yang diketahui mengenai tabiat pembiakannya. Di Myanmar, seekor betina telah digali keluar ketika mengeram sarang lapan telur, empat darinya menetas pada bulan May. Anak ular direkod berukuran 298 hingga 311 mm semasa menetas. Ular ini dipercayai matang pada tahun ketiga hayatnya, pada anggaran panjang sekitar 914 mm.

Rujukan
-------

1. ↑  Perintah Pemuliharaan hiduPan liar (Pindaan Jadual) 2012
2. ↑
3. 1 2 3
4. ↑  Evans, G.H. (1906):Breeding of the banded krait (*Bungarus fasciatus*) in Burma. J. Bombay nat. Hist. Soc. 16:519-520 as mentioned in Daniels, J.C. (2002), **Book of Indian Reptiles and Amphibians** References, ser no 28, pg 219.
**Pal Tiga Puluh (Pal 30)** merupakan sebuah desa yang terletak dalam (*daerah*) kecamatan Lais, Kabupaten Bengkulu Utara, Provinsi Bengkulu, Indonesia, dengan kode pos 38653. Dinamakan Pal 30 karena jarak Bengkulu ke desa Pal Tiga Puluh adalah 30 Pal (1 Pal=1,5km). Dengan total luas wilayah 750 Ha/m², Desa Pal Tiga Puluh dibagi menjadi 4 Dusun yaitu: 

1. Dusun I  : Dusun Air Pauh
2. Dusun II  : Dusun Kenari
3. Dusun III : Dusun Tengah
4. Dusun IV : Dusun Hibrida

Letak Geografis
---------------

Desa Pal Tiga Puluh dengan luas 750 Ha/m² terletak di pusat kecamatan Lais, yang berbatasan dengan:

1. Sebelah Utara berbatasan dengan Desa Jago Bayo.
2. Sebelah Selatan berbatasan dengan Samudera Hindia
3. Sebelah Timur berbatasan dengan Desa Penyangkak.
4. Sebelah Barat berbatasan dengan kelurahan Pasar Lais.

Masyarakat
----------

***Populasi***

Berdasarkan catatan Tingkat Perkembangan Desa Pal Tiga Puluh, sampai bulan Juli 2022 terdapat 2185 individu yang menetap di desa Pal Tiga Puluh yang terdiri dari 1082 orang laki-laki, 1103 orang perempuan dengan total 547 Kepala Keluarga.

***Ekonomi***

Total jumlah angkatan kerja (penduduk desa usia 18-56 tahun) desa berjumlah 1266 orang, dengan Jumlah penduduk usia 18-56 tahun yang bekerja penuh berjumlah 286 orang dan yang masih sekolah dan tidak bekerja berjumlah 320 orang. Selebihnya merupakan ibu rumah tangga dan bekerja tidak tentu.

Mata Pencaharian
----------------

Berada di garis Khatulistiwa yang membuat Indonesia beriklim tropis serta perairan yang hangat di sepanjang pesisir pantai Lais dengan suhu rata-rata harian 26.7-30 °C, menjadikan cocok tanam/berkebun dan berternak sebagai mata pencaharian warga desa Pal Tiga Puluh.

Diketahui total 46 keluarga memiliki mata pencaharian sebagai buruh tani, 67 keluarga sebagai buruh perkebunan, 27 keluarga sebagai buruh peternakan.

Pautan luar
-----------

* Kode POS Indonesia 2012 Diarkibkan 2017-09-30 di Wayback Machine
* Carian di Google
**Orang Ukraine** (Bahasa Ukraine: українці, pronounced [ʊkrɐˈjinʲts⁽ʲ⁾i]) ialah kumpulan etnik Slavik Timur yang berasal dari Ukraine. Bahasa asli mereka ialah bahasa Ukraine. Majoriti orang Ukraine beragama Kristen Ortodoks Timur, beberapa orang Ukraine juga beragama Kristian Katolik.

Ketika di bawah Komanwel Poland-Lithuania, Empayar Austria, dan kemudian Austria-Hungary, penduduk Slavik Timur yang hidup di wilayah Ukraine modern dahulunya dikenal sebagai orang Ruthenia, yang merujuk kepada wilayah Ruthenia; Orang Ukraine yang hidup di bawah Empayar Rusia dikenal sebagai orang Rusia Kecil, dinamai dari wilayah Rusia Kecil.

1. ↑  "Ukrainian: definition". *Merriam-Webster Online Dictionary*. Diarkibkan daripada yang asal pada 26 February 2022. Dicapai pada 15 March 2016.
2. ↑  Paul Robert Magosci. "The Rusyn Question". *litopys.org.ua*. Diarkibkan daripada yang asal pada 18 May 2019. Dicapai pada 19 June 2020.
3. ↑  "Poles and Ruthenians in the Habsburg Monarchy". *habsburger.net*. Diarkibkan daripada yang asal pada 13 April 2022. Dicapai pada 19 June 2020.
4. ↑  "Rusyn people". *britannica*. Dicapai pada 19 June 2020.
***PAW Patrol: The Movie*** ialah filem komedi aksi-pengembaraan animasi komputer Kanada 2021 berdasarkan siri televisyen PAW Patrol yang dicipta oleh Keith Chapman. Filem ini diterbitkan oleh Spin Master Entertainment, syarikat mainan di belakang siri ini, dengan animasi yang disediakan oleh Mikros Image, dan dikeluarkan oleh Paramount Pictures dan Nickelodeon Movies. Ia diarahkan oleh Cal Brunker, yang menulis skrip bersama Billy Frolick dan Bob Barlen daripada cerita oleh Frolick. Filem ini adalah yang pertama daripada beberapa filem yang dirancang yang dihasilkan di bawah sepanduk Spin Master Entertainment. Beberapa pelakon dari siri asal mengulangi peranan mereka, termasuk Kingsley Marshall (sebagai suara Marshall), Keegan Hedley (Rubble), Shayle Simons (Zuma), Lilly Bartlam (Skye) dan Ron Pardo (menyuarakan kedua-dua Cap'n Turbot dan Datuk Bandar Humdinger). Mereka disertai oleh pendatang baharu Iain Armitage, Marsai Martin, Yara Shahidi, Kim Kardashian, Randall Park, Dax Shepard, Tyler Perry, bersama Jimmy Kimmel, dan memperkenalkan Will Brisbin sebagai Ryder. Dalam filem itu, Ryder dan anak-anak anjing dipanggil ke Adventure City untuk menghalang saingan korup Datuk Bandar Humdinger daripada mengubah metropolis yang sibuk menjadi keadaan huru-hara untuk menghadapi cabaran demi menyelamatkan warga Adventure City.
**Anntonia Porsild** (bahasa Thai: แอนโทเนีย โพซิ้ว; lahir di India, 3 November 1996; umur 26 tahun) ialah seorang model dan ratu cantik asal Thailand yang juga berdarah Denmark. Dia merupakan pemenang pertandingan kecantikan Miss Supranational 2019 di Poland. Anntonia merupakan wanita Thailand pertama yang memenangkan pertandingan Miss Supranational.

Kehidupan awal
--------------

Anntonia (kiri) saat menghadiri malam penobatan Puteri Indonesia 2020.
Anntonia lahir pada 3 November 1996 di India. Dia dilahirkan oleh ibu bapa yang berdarah Thai dan Denmark, ibunya berdarah Thai dan bapanya berdarah Denmark. Dia lahir di India kemudian dibesarkan di Vietnam dan juga pernah tinggal di 7 negara yang berbeza. Antonia belajar di Stamford International University, Bangkok, dalam jurusan *Adveristing and Public Relation*.

Pertandingan ratu cantik
------------------------

### Miss Supranational Thailand 2019

Pada tahun 2019, Anntonia berpartisipasi dan berkompetisi di pertandingan kecantikan Miss Supranational Thailand. Di penghujung acara, beliau berjaya diumumkan sebagai pemenang, kemudian Antonia dinobatkan dan dinobatkan sebagai Miss Supranational Thailand 2019. Sebagai pemenang Miss Supranational Thailand 2019, beliau berhak mewakili Thailand dalam pertandingan kecantikan antarabangsa iaitu Miss Supranational 2019 yang berlangsung di Poland.

### Miss Supranational 2019

Selepas dinobatkan sebagai pemenang Miss Supranational Thailand 2019, beliau mewakili Thailand di acara Miss Supranational 2019. Pertandingan ini diadakan di Katowice, Poland. Di penghujung acara dia berjaya mencapai kemenangan dengan berjaya mengalahkan 76 peserta lain dan dinobatkan sebagai Miss Supranational 2019.

Anntonia menjadi wanita Thailand pertama yang berjaya meraih kemenangan sebagai Miss Supranational dan wanita ke-11 yang menjabat sebagai Miss Supranational selama 2 tahun, iaitu pada tahun 2019 hingga 2021, ini berlaku kerana peraduan Miss Supranational 2020 telah dibatalkan kerana wabak pandemik COVID-19.

Rujukan
-------

1. ↑  "Thailand wins Miss Supranational 2019". *Miss Supranational - Official Website* (dalam bahasa Inggeris). 2019-12-07. Dicapai pada 2021-03-27.
2. ↑  "Winner". *Miss Supranational - Official Website* (dalam bahasa Inggeris). Dicapai pada 2021-03-27.
3. ↑  "Stamford student Anntonia Porsild crowned Miss Supranational 2019 | STIU (Thailand)". *Stamford International University (Thailand)* (dalam bahasa Inggeris). 2019-12-09. Dicapai pada 2021-03-27.

Pautan luar
-----------

* Anntonia Porsild di Instagram
* Laman rasmi Miss Supranational

| Anugerah dan pencapaian |
| --- |
|
| Didahului oleh**Pinnarat Mawinthon** | **Miss Supranational Thailand**2019 | Diikuti oleh:**Queenie Benjarat** |
|
| Didahului oleh**Puerto Rico Valeria Vázquez** | **Miss Supranational**2019 | Diikuti oleh:**Namibia Chanique Rabe** |
**King's Field** (キングスフィールド, *Kingusu Firudo*) merupakan sebuah siri permainan video berperanan konsol ciptaan From Software yang telah diterjemah ke bahasa bahasa Inggeris oleh ASCII Entertainment (kini dikenali sebagai Agetec). Siri ini terkenal dengan suasananya yang menyeramkan dan bermisteri di samping kawasan-kawasan sempit dan seakan-akan kurungan bawah tanah. Judul-judul di bawah siri ini telahpun dikeluarkan untuk PlayStation, PlayStation 2, PlayStation Portable, Microsoft Windows dan beberapa pelantar telefon bimbit.

*King's Field* telah dikeluarkan untuk PlayStation di Jepun pada 16 Disember, 1994, iaitu 13 hari selepas konsol PlayStation itu sendiri dijual di pasaran.[*perlu rujukan*] Rekaan judul ini dalam gaya 3D penuh dan perspektif orang pertama pada waktu itu dipuji dan selaras dengan itu telah menerima kritikan positif.[*perlu rujukan*] Dua buah judul *King's Field* kemudiannya telah dikeluarkan dalam jangka masa yang singkat: *King's Field II* dikeluarkan pada 21 Julai, 1995, dan *King's Field III* pada 21 Jun, 1996. *King's Field IV* dikeluarkan beberapa tahun kemudiannya untuk PlayStation 2 pada 4 Oktober, 2001.  Sebuah judul yang berkait rapat dengan siri *King's Field* telah dikeluarkan untuk PlayStation 3 iaitu *Demon's Souls* pada 5 Februari, 2009 di Jepun.

Rujukan
-------

1. ↑  Kasavin, Greg (1995-12-31). "Berita Game Spot". Gamespot.com. Dicapai pada 2009-04-28.
2. ↑  "Notis-notis Keluaran From Software". Fromsoftware.jp. Dicapai pada 2009-04-28.
3. ↑  "Tarikh keluaran di GameFAQs". Gamefaqs.com. Dicapai pada 2009-04-28.

Pautan luar
-----------

* (Inggeris) Laman peminat "knighTeen87's King's Field"
* (Inggeris) Laman web peminat King's Field Diarkibkan 2012-10-17 di Wayback Machine
* (Inggeris) Laman Komuniti Sword of Moonlight

  


|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.

| * l
* b
* s
Siri *King's Field* |
| --- |
| Siri utama | *King's Field* · *II* · *III* · *IV* |
| Berkaitan | *Shadow Tower* · *Shadow Tower Abyss* · *Demon's Souls* |
| **Sekolah Menengah Kebangsaan Zon R1 Wangsa Maju** |
| --- |
|
| 
Lencana SMK Zon R1 Wangsa Maju |
| Alamat |  Malaysia Wangsa Maju Seksyen 1, Setapak, Kuala Lumpur |
| Telefon | 341496122 |
| Faksimili | 341494882 |
| Klasifikasi | Sekolah Menengah Kebangsaan, Sekolah Kerajaan |
| Moto | Hidup Perlu Berbakti |
| Slogan |  |
| Kod Sekolah | WEA0215 |
| Pengetua | Cik Suzana Khumariah Zainal Abidin |
| Penolong Kanan Akademik | Puan Fadzilah Hamdan |
| Penolong Kanan Hal Ehwal Pelajar | Puan Dzaizatul Shikin Mad Rahim |
| Penolong Kanan Kokurikulum | Puan Normah binti Mispar |
| Tahun dirasmikan |  |

**Sekolah Menengah Kebangsaan Zon R1 Wangsa Maju** merupakan sebuah Sekolah Menengah Kebangsaan yang terletak di Wangsa Maju Seksyen 1, Setapak, Kuala Lumpur.

Pada 2009, Sekolah Menengah Kebangsaan Zon R1 Wangsa Maju memiliki 664 pelajar lelaki dan 566 pelajar perempuan, menjadikan jumlah keseluruhan murid seramai 1230 orang. Ia mempunyai seramai 83 orang guru.2009

Sejarah
-------

Pada tahun 2010,ahli-ahli nasyid diutamakan di sekolah ini kerana mereka berdakwah dalam sebuah kumpulan dan mereka digelar "insomniaks"

Pencapaian
----------

Sekolah ini adalah sekolah yang mengamalkan lestari dan adalah sekolah cemerlang di zon keramat. Sekolah ini juga telah menjuarai pertandingan lestari (2012)

Johan Pertandingan Bahas Bahasa Melayu Ala Parlimen Sekolah Menengah Peringkat Kebangsaan 2019

Alamat
------

Sekolah Menengah Kebangsaan Zon R1 Wangsa Maju
Wangsa Maju Seksyen 1, Setapak, Kuala Lumpur
Telefon = 341496122
Fax = 341494882
**Sekolah Model Khas Bukit Jenun** atau nama ringkasnya *Sek Model Khas Bukit Jenun*, merupakan sebuah Sekolah yang mempunyai Pendidikan khas,Sekolah rendah dan juga Sekolah Menengah yang terletak di Bukit Jenun.

Pada 2009, Sekolah Menengah Kebangsaan Model Khas Bukit Jenun memiliki 482 pelajar lelaki dan 497 pelajar perempuan, menjadikan jumlah keseluruhan murid seramai 979 orang. Ia mempunyai seramai 69 orang guru.2009

Sejarah
-------

Pencapaian
----------

mendapat tempat kedua dalam pertandingan Public Speaking peringkat Daerah Pendang pada tahun 2012.
mendapat tempat kedua dalam pertandingan Public Speaking peringkat Daerah Pendang pada tahun 2013
mendapat tempat pertama dalam pertaningan Public Speaking peringat Daerah Pendang pada tahun 2014
mendapat tempat kedua dalam pertandingan Pidato Piala Diraja peringkat Daerah Pendang pada tahun 2014

Alamat
------

Sekolah Model Khas Bukit Jenun
06720, Pendang
Kedah, Malaysia
Telefon = 6047599460
Fax = 6047599460

Pautan luar
-----------

* Sekolah Model Khas Bukit Jenun
* Sekolah Model Khas Bukit Jenun
**Kolej Vokasional Port Dickson** atau nama ringkasnya *KVPD*, merupakan sebuah kolej vokasional yang terletak di KM 5, Jalan Seremban, Port Dickson.

Sejarah
-------

Pada tahun 2012, Sekolah Menengah Teknik Port Dickson telah ditukar nama kepada **Sekolah Menengah Vokasional Port Dickson** dan kemudiannya dinaik taraf kepada **Kolej Vokasional Port Dickson** atau KVPD pada tahun 2013 dengan pengambilan pelajar pertama seramai 296 orang dengan menawarkan 9 kursus. KVPD ditadbir oleh seorang Pengarah dan dibantu oleh 2 Timbalan Pengarah iaitu Timbalan Pengarah Akademi dan Timbalan Pengarah Sokongan Akademi.

Akademik
--------

Antara kursus yang ditawarkan adalah:

● Mekanikal Pemesinan Industri

● Mekanikal Teknologi kimpalan

● Mekanikal Teknologi Automotif

● Mekanikal Penyejuk bekuan & Penyamanan Udara

● Teknologi Binaan Bangunan

● Teknologi Elektrik

● Teknologi Elektronik

● Pengurusan Perniagaan

● Pengurusan Pelancongan

● Sistem komputer dan rangkaian

  

Pada tahun 2009, Kolej Vokasional Port Dickson (ketika itu Sekolah Menengah Teknik Port Dickson), memiliki 292 orang pelajar lelaki dan 106 orang pelajar perempuan, menjadikan jumlah keseluruhan murid seramai 398 orang. Ia mempunyai seramai 105 orang guru.2009

Alamat
------

Kolej Vokasional Port Dickson,
KM 5, Jalan Seremban,
71000 Port Dickson,
Negeri Sembilan, Malaysia.
Telefon = 6066512266
Faks = 6066510554

Pautan luar
-----------

* Facebook Rasmi Kolej Vokasional Port Dickson
Prevalens **HIV/AIDS di Afrika**, jumlah (% populasi berumur 15–49), pada 2021 (Bank Dunia)

|
|  |

HIV/AIDS berasal dari Afrika pada awal abad ke-20 dan telah menjadi kebimbangan kesihatan awam utama dan punca kematian di banyak negara Afrika. Kadar AIDS berbeza dengan ketara antara negara, walaupun majoriti kes tertumpu di Selatan Afrika. Walaupun benua itu adalah rumah kepada kira-kira 15.2 peratus daripada penduduk dunia, lebih daripada dua pertiga daripada jumlah penduduk yang dijangkiti di seluruh dunia – kira-kira 35 juta orang – adalah warga Afrika, di mana 15 juta daripadanya telah meninggal dunia. Afrika Timur dan Selatan sahaja menyumbang anggaran 60 peratus daripada semua orang yang hidup dengan HIV dan 70 peratus daripada semua kematian AIDS pada tahun 2011. Negara-negara Afrika Timur dan Selatan paling terjejas, AIDS telah meningkatkan kadar kematian dan menurunkan jangka hayat di kalangan orang dewasa antara umur 20 dan 49 kira-kira dua puluh tahun. Tambahan pula, jangka hayat di banyak bahagian di Afrika semakin berkurangan, sebahagian besarnya disebabkan oleh wabak HIV/AIDS dengan jangka hayat di beberapa negara mencecah serendah tiga puluh sembilan tahun.

Negara-negara di Afrika Utara, Afrika Barat dan Tanduk Afrika mempunyai kadar kelaziman yang sangat rendah, kerana populasi mereka biasanya terlibat dalam corak budaya berisiko tinggi yang lebih sedikit yang menggalakkan penyebaran virus di bahagian lain di Afrika. Selatan Afrika adalah kawasan yang paling teruk terjejas di benua itu. Sehingga 2011, HIV telah menjangkiti sekurang-kurangnya 10 peratus penduduk di Botswana, Lesotho, Malawi, Mozambique, Namibia, Afrika Selatan, Eswatini, Zambia, dan Zimbabwe.

Lihat juga
----------

* iconPortal Afrika

* HIV/AIDS di Asia

Rujukan
-------

1. ↑  "World Population by continents and countries - Nations Online Project". Dicapai pada 18 Mac 2015.
2. 1 2  Appiah A, Gates HL (2010). *Encyclopedia of Africa*. Oxford University Press. m/s. 8.
3. ↑  "Global Fact Sheet", Joint United Nations Programme on HIV and AIDS, 20 November 2012
4. ↑  "UNAIDS Report on the Global AIDS Epidemic 2012" (PDF). Dicapai pada 13 Mei 2013.
5. ↑  Stearns PN (2008). *The Oxford Encyclopedia of The Modern World*. Oxford University Press. m/s. 556.
6. ↑  "HIV and AIDS". *www.unicef.org* (dalam bahasa Inggeris). Dicapai pada 10 Januari 2023.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***HIV/AIDS di Afrika*** |

* AIDS: Voices From Africa Diarkibkan 28 Disember 2010 di Wayback Machine - tayangan slaid oleh *majalah Life*
* AIDS at UNFPA
* Visualization tool for HIV/AIDS prevalence in sub-Saharan Africa from 2000 to 2017
**Sekolah Menengah Teknik Juasseh** atau nama ringkasnya *SMT Juasseh*, merupakan sebuah Sekolah menengah tinggi yang terletak di Jalan Batu Kikir,.

Pada 2009, Sekolah Menengah Teknik Juasseh memiliki 262 pelajar lelaki dan 105 pelajar perempuan, menjadikan jumlah keseluruhan murid seramai 367 orang. Ia mempunyai seramai 103 orang guru.2009

Sejarah
-------

Sekolah ini ditubuhkan pada tahun 1984. Jenis sekolah ialah sekolah bantuan penuh kerajaan dan bukan asrama penuh. Menawarkan pendidikan menengah atas iaitu tingkatan 4 dan 5.

Sekolah ini berkeluasan 30.5 ekar dan dikategorikan sebagai sekolah luar bandar. Pekan terdekat adalah pekan Juasseh dan Batu Kikir manakala bandar terdekat pula adalah Kuala Pilah dan Bahau.

Jarak sekolah dari bandar terdekat adalah 12km manakala dari pejabat pelajaran daerah pula adalah 11km. Sekolah pada asalnya dikelilingi ladang getah tetapi kini telah diganti dengan kelapa sawit dan kawasan perumahan.

Sekolah ini asalnya adalah sebuah estet dan terdapat beberapa buah rumah pekerja termasuk rumah pengurus estet. Sebelum terbinanya estet, sekolah ini merupakan landasan kapal terbang tentera Jepun.

Bangunan asal sekolah ini dibina di bawah Colombo Plan. Pada tahun 1984 cuma 9 buah bilik darjah daripada 18 buah kelas sahaja digunakan kerana bilangan pelajar pada masa itu ialah seramai 210 orang dan guru pula seramai 10 orang

Sekolah ini mula mendapat bekalan air dan elektrik pada 20 Februari 1984. Pada awal penubuhan sekolah ini, beberapa peralatan seni perusahaan yang terdapat di Sekolah Menengah Za’aba dan Sekolah Menengah Sains Tuanku Jaafar turut dipindahkan ke sekolah ini.

Bangunan asal sekolah ini terdiri daripada:-
• 2 buah blok bilik darjah dan pentadbiran
• 1 buah dewan besar
• 8 buah bengkel
• sebuah makmal sains 
• 3 blok asrama

Pencapaian
----------

Alamat
------

Sekolah Menengah Teknik Juasseh
Jalan Batu Kikir,
72500, Juasseh
Negeri Sembilan, Malaysia
Telefon = 06-4981572
Fax = 06-4981376

Pautan luar
-----------

*
***Aloha*** ialah sebuah filem Melayu yang diterbitkan di Singapura yang ketika itu merupakan sebahagian dari Malaysia pada tahun 1950. Filem yang diterbitkan dalam bentuk filem hitam putih ini telah diarahkan oleh B.S. Rajhans di tahun 1950.

Ringkasan
---------

Aloha adalah seorang yang cantik dan menikmati perhatian Mariyo, pemuda tampan yang mengisi masa lapangnya untuk berpesta muzik Hawaii hibrid dan menari 'hula'. Perosak untuk semua kesenangan yang indah muncul dalam bentuk Magoya pedagang yang jahat. Dia juga menyukai Aloha, dan datang dengan rancangan untuk membahayakan Mariyo.

Barisan pelakon
---------------

* Mariam sebagai Aloha
* Osman Gumanti sebagai Mariyo
* P. Ramlee sebagai Banjo
* Jaafar Wiryo sebagai Magoya
* Roseminah sebagai Silpi anak Magoya
* Siti Tanjung Perak
* Daeng Idris sebagai Makali atau Sankali
* Daeng Harris sebagai Kanata
* AR Tompel sebagai Moku
* S. Shamsuddin
* Aini Jasmin

Pautan luar
-----------

* Filem - Aloha (1950) Diarkibkan 2008-11-21 di Wayback Machine daripada Filem Kita
**Institut Pendidikan Guru Kampus Bahasa Antarabangsa** ataupun dalam Bahasa Inggeris *Institute of Teacher Education, International Languages Campus* merupakan salah sebuah institut pengajian tinggi di bawah Kementerian Pendidikan Malaysia yang menjalankan kursus-kursus perguruan peringkat sijil, diploma dan ijazah.  Institut Pendidikan Guru ini ditubuhkan khas untuk bakal guru yang akan mengajar subjek bahasa Inggeris atau TESL. Institut ini juga menawarkan kursus lain seperti Bahasa Perancis, Bahasa Jerman, Bahasa Jepun, Kajian Sosial, Bahasa Melayu, Pendidikan Islam, Matematik, dan Pendidikan Seni Visual selain kursus-kursus pendek yang lain.

Pengenalan ringkas
------------------

Institut Pendidikan Guru Kampus Bahasa Antarabangsa (IPGKBA) merupakan salah satu daripada 27 Institut Pendidikan Guru di bawah Institut Pendidikan Guru Malaysia (IPGM),Kementerian Pendidikan Malaysia. IPGKBA menyediakan latihan dan akreditasi untuk kedua-dua pra-perkhidmatan dan dalam-perkhidmatan perguruan dalam konteks mendapatkan sijil, diploma serta tahap kelayakan dalam belajar dan mengajar dalam bahasa Inggeris 

IPGKBA juga terlibat dalam program berkembar antara universiti tempatan dan universiti luar negara bagi mendapatkan Ijazah Sarjana Muda dalam Pendidikan Bahasa Inggeris Sebagai Bahasa Kedua atau TESL. Tambahan pula, IPGKBA juga memberikan kemudahan dalam mengembangkan peranan Bahagian Pendidikan Guru dalam menyediakan latihan dan pembangunan bidang pendidikan dan pembelajaran dalam bahasa-bahasa Antarabangsa yang lain seperti bahasa Perancis, Jepun dan Jerman. IPGKBA sebelum ini dikenali sebagai Institut Perguruan Bahasa - Bahasa Antarabangsa. Selain itu, IPGKBA juga turut menjadi pusat pengajian bagi program Kajian Sosial, Matematik, dan Pendidikan Seni Visual.

Pusat Sumber IPGKBA
-------------------

IPGKBA mempunyai sebuah pusat sumber yang menyokong aktiviti pendidikan dan penyelidikan di kampus ini. Bangunan Pusat Sumber ini terletak di pintu masuk kampus dan mempunyai tiga (3) tingkat. Aras G menempatkan studio fotografi, green studio, dan kelas. Aras 1 pula menempatkan kaunter perkhidmatan pusat sumber, bilik cerita, pejabat kakitangan, kafe, makmal MBM/MBI, Makmal bahasa Jepun dan bilik server. Aras 2 menepatkan koleksi pusat sumber, bilik karel, ruang isterehat, ruang mengaji, ruang permainan, bilik mesyuarat bunga tanjung dan ruang pejabat pensyarah Jabatan Bahasa Inggeris. 

  

Pelbagai bahan disediakan dalam bentuk fizikal dan digital. Sehingga 29 Ogos 2023, terdapat 49,956 buah buku disediakan di sini. Selain itu, terdapat juga koleksi tesis, jurnal, dan majalah.

  

Bagi memudahkan para pelajar untuk terus mengakses kepada sumber maklumat, pusat sumber juga menyediakan Pusat Sumber Maya yang mengandungi maklumat aktiviti Pusat Sumber, pautan kepada U-Pustaka dan bahan aksesan terbuka yang boleh digunakan oleh para warga IPGKBA. Pusat Sumber Maya IPGKBA boleh diakses menerusi pautan berikut :

Rujukan
-------

* Laman rasmi IPGKBA

* (Jawatankuasa Perwakilan Pelajar Sesi 2011/2012, IPG KBA)
* Diarkibkan 2016-01-16 di Wayback Machine (Jawatankuasa Perwakilan Pelajar 2013/2014, IPG KBA)
* Pusat Sumber Maya IPGKBA
**Gereja Kecil Sistine** (Latin: *Sacellum Sixtinum*code: la is deprecated ; Itali: *Cappella Sistina*code: it is deprecated , [kapˈpɛlla siˈstiːna]) adalah sebuah gereja kecil di Istana Apostolic iaitu kediaman rasmi Paus di Kota Vatikan yang asalnya dikenali sebagai *Cappella Magna*. Gereja ini mengambil nama daripada Paus Sixtus IV yang bertanggungjawab memulihkan binaannya antara tahun 1477 dan 1480. Sejak itu, gereja ini telah berfungsi sebagai kedua-dua tempat beribadah dan tempat bekerja petugas paus. Gereja ini berperanan kini sebagai tempat pemilihan seorang bakal Paus yang baru untuk mengetuai Gereja Katolik. Kemasyhuran gereja ini datang terutamanya daripada lukisan fresko yang menghiasi dalamannya terutamanya siling gereja serta *Il Giudizio Universale* karya Michelangelo.

Semasa pemerintahan Sixtus IV, sepasukan pelukis zaman Pembaharuan yang juga termasuk Sandro Botticelli, Pietro Perugino, Pinturicchio, Domenico Ghirlandaio dan Cosimo Roselli menghasilkan satu siri lukisan menggambarkan kisah-kisah hayat tokoh agama Kristian — iaitu Moses (atau Musa) dan Yesus Kristus — yang turutdiimbangi oleh potret-potret paus di atas dan tiraian *trompe l'oeil* di bawahnya. Lukisan-lukisan ini telah disiapkan pada tahun 1482, dan Sixtus IV mengadakan upacara Misa pertama di tempat tersebut pada 15 Ogos 1483 untuk Pesta *Assumption*, di mana gereja ini disucikan dan ditahbiskan kepada "Mary si Perawan", atau *Virgin Mary*.

Antara tahun 1508 dan 1512, Michelangelo mengecat siling gereja ini atas restu Paus Julius II, di mana projek ini telah mengubah hala seni Barat dan dianggap sebagai salah satu pencapaian seni utama dalam peradaban manusia. Beliau kembali ke kota tersebut yang berada balam keadaan sosiopolitik yang berbeza selepas Karung Roma, dan beliau melukis *Il Giudizio Universale* di antara 1535 dan 1541 untuk Paus Clement VII dan Paul III. Kemasyhuran lukisan-lukisan Michelangelo telah menarik ramai pengunjung ke gereja ini sejak pembukaannya pada lima ratus tahun yang lalu.

Rujukan
-------

1. 1 2 3
2. ↑  *Vatican City*, Whc.unesco.org, dicapai pada 9 Ogos 2011
3. ↑  Pietrangeli 1986, halaman 28
4. ↑  Monfasani, John (1983), "A Description of the Sistine Chapel under Pope Sixtus IV", *Artibus et Historiae*, IRSA s.c. **4** (7): 9–18, doi:10.2307/1483178, ISSN 0391-9064, JSTOR 1483178.
5. ↑  Gardner, Helen (1970) *Art through the Ages*, p. 469, Harcourt, Brace and World. ISBN 978-0-15-508315-8
6. ↑  Robert Coughlan, *The World of Michelangelo*, Time-Life International, (1966) p. 116
7. ↑  Robert Coughlan, p. 127

Pautan luar
-----------

* Media berkenaan Sistine Chapel di Wikimedia Commons
* Vatican Museums Online: Sistine Chapel
* Lawatan maya beresolusi tinggi gereja
* Pandangan panorama boleh zum gereja (HTML5)
* Web Gallery of Art: Visit to the Sistine Chapel in Vatican
* BBC News: Sistine Chapel Restored (1999)
Sejarah Ulu Kelantan
--------------------

Semasa empayar Konfederasi Patani Besar 1603, Ulu Kelantan merupakan wilayah yang merangkumi Machang hingga ke Gua Musang. Tidak seperti Kelantan Timur dan Kelantan Barat yang mempunyai raja sendiri tapi bernaung dibawah Patani, Ulu Kelantan diketuai oleh Penghulu yang bertanggungjawab langsung kepada Sultan Empayar Konfederasi Patani Besar. Keluasan wilayah Ulu Kelantan kekal sehingga ke pemerintahan Sultan Muhammad IV, Sultan Kelantan. Pada masa sekarang, Ulu Kelantan merujuk kepada tiga jajahan iaitu Gua Musang, Jeli, dan Kuala Krai dan tidak termasuk Tanah Merah dan Machang.

Daerah Ulu Kelantan
-------------------

Daerah **Ulu Kelantan** atau juga dikenali sebagai Pentadbiran Jajahan Jeli telah bermula pada 1hb Julai 1982 sebagai sebuah jajahan kecil iaitu hasil daripada pecahan Jajahan Tanah Merah dan Kuala Krai. Pada 1hb Januari 1986, Jajahan Kecil Jeli telah dinaikkan taraf sebagai sebuah Jajahan Penuh. Sehingga hari ini Jajahan Jeli adalah sebuah jajahan yang terbaru di Negeri Kelantan.

  


|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.